
	Η Ηλιάνα Σταυροπούλου είναι Υποψήφια Διδάκτωρ στο Τμήμα Διοίκησης Επιχειρήσεων και Τουρισμού του Ελληνικού Μεσογειακού Πανεπιστημίου (ΕΛΜΕΠΑ). Είναι πτυχιούχος Νοσηλευτικής του Ελληνικού Μεσογειακού Πανεπιστημίου και κάτοχος Μεταπτυχιακού Διπλώματος Σπουδών στην «Προαγωγή Υγείας στην Τρίτη Ηλικία» από το Πανεπιστήμιο Δυτικής Αττικής. Διαθέτει άδεια άσκησης επαγγέλματος Νοσηλεύτριας και εργάζεται από το 2022 ως νοσηλεύτρια σε Μονάδα Φροντίδας Ηλικιωμένων. Έχει συμμετάσχει ως ερευνήτρια σε χρηματοδοτούμενα ερευνητικά έργα του Ελληνικού Μεσογειακού Πανεπιστημίου που αφορούν την ενεργό και αυτόνομη διαβίωση των ηλικιωμένων. Επιπλέον, είναι μέλος της Ένωσης Νοσηλευτών Ελλάδος. Έχει αναπτύξει διδακτική δραστηριότητα στο Ελληνικό Μεσογειακό Πανεπιστήμιο, συμμετέχοντας στη διδασκαλία προπτυχιακών φοιτητών στο γνωστικό αντικείμενο της ανάπτυξης ήπιων δεξιοτήτων και της διαχείρισης χρόνου. Το ερευνητικό της έργο περιλαμβάνει δημοσιεύσεις σε διεθνή επιστημονικά περιοδικά με κριτές, καθώς και ανακοινώσεις σε ελληνικά και διεθνή επιστημονικά συνέδρια στους τομείς της διοίκησης υπηρεσιών υγείας, της επαγγελματικής εξουθένωσης, της εργασιακής ικανοποίησης, της σιωπηρής αποχώρησης, της τεχνητής νοημοσύνης στις υπηρεσίες υγείας και της προαγωγής υγείας. Τα κύρια ερευνητικά της ενδιαφέροντα επικεντρώνονται στη διοίκηση υπηρεσιών υγείας, τη διαχείριση ανθρώπινου δυναμικού, τη σιωπηρή αποχώρηση (quiet quitting), την εργασιακή ικανοποίηση, τα κίνητρα απόδοσης, την επαγγελματική εξουθένωση, την οργανωσιακή συμπεριφορά, την ηγεσία, καθώς και στις εφαρμογές της τεχνητής νοημοσύνης.



